Sony
Sony Corporation () on japanilainen viihde-elektroniikkavalmistaja. Sen perustivat 7. toukokuuta 1946 Masaru Ibuka (井深大 1908–1997) ja Akio Morita (盛田昭夫 1921–1999).
Yritys kantoi aluksi nimeä Tokyo Tsushin Kogyo (Tokion telekommunikaatiotekniikka). Ensimmäinen kuluttajille suunnattu tuote oli lautapeli ja vuotta myöhemmin riisinkeitin.
Tokyo Tsushin Kogyon harkitessa länsimaissa käytettävää nimeä etusijalla oli TTK, mutta koska Tokiossa oli jo lähes samanniminen rautatieyhtiö TKK, nimeksi valittiin latinan sanan sonus (ääni) ja englannin sonny (kutsumanimi pojalle) pohjalta Sony. Tuohon aikaan oli outoa, että japanilainen yritys kirjoittaisi nimensä latinalaisella aakkostolla tai edes katakanalla kiinalaisperäisten merkkien sijaan. Akio Morita, toinen Sonyn perustajista, pysyi kuitenkin lujana eikä hyväksynyt nimeen edes toimialaa rajoittavaa määrettä.
Ensimmäisen kerran Sony-nimeä käytettiin vuonna 1955 transistoriradion tuotemerkkinä. Yhtiön nimi muutettiin Sonyksi kolme vuotta myöhemmin.[1]
Vuonna 1949 yhtiö kehitti magneettisen nauhan ja myi vuonna 1950 ensimmäisen nauhurin Japanissa. Vuonna 1957 yhtiö kehitti taskukokoisen radion, ja samalla yhtiön nimi muutettiin Sonyksi. Vuonna 1960 se kehitti ensimmäisen transistoritelevision maailmassa. Vuonna 1961 Sony oli ensimmäinen japanilainen yhtiö, joka noteerattiin New Yorkin pörssissä. Vuonna 1988 Sony laajensi elokuvamarkkinoille ostamalla CBS:n Columbia Recordsin, josta tuli ”Sony Music Entertainment”. Vuonna 1994 pitkäaikainen johtaja Morita ilmoitti vetäytyvänsä eläkkeelle.
Vuonna 2000 Sonyn ja ruotsalaisen Ericssonin matkapuhelinyksiköt yhdistyivät Sony Ericsson -nimiseksi yhteisyritykseksi. Sony osti Aiwan vuonna 2002. EU hyväksyi Sony Music Entertainmentin ja Bertelsmann Music Groupin (BMG) yhdistymisen 20. heinäkuuta 2004. Uudesta yhtiöstä tuli Sony BMG Music Entertainment, ja se hallitsee Universalin kanssa 60 prosenttia maailman musiikkiteollisuudesta.
Maaliskuussa 2008 päättyneenä tilivuonna Sonyn myynti oli 88,7 miljardia dollaria ja sen palveluksessa oli 180500 henkilöä.
Vuonna 2016 Sonyn liikevaihto oli yli 75 miljardia dollaria.[2]
Nykyisin Sony on erityisen tunnettu televisioistaan sekä pelikonsoleistaan.[2]
Helmikuussa 2018 Sony ilmoitti toimitusjohtajan vaihtumisesta huhtikuussa: Kenichiro Yoshida korvaa Kazuo Hirain, joka jää yhtiön hallitukseen.[3]
Yhtiön tulos toimialoittain vuoden 2016 kolmannen jakson tilinpäätöksen mukaan:[4]
Mobile Communications: 248,6 miljardia yeniä (2,143 miljardia dollaria) Game & Network Services: 617,7 miljardia yeniä (5,325 miljardia dollaria) Imaging Products & Solutions: 167,1 miljardia yeniä (1,441 miljardia dollaria) Home Entertainment & Sound: 353,4 miljardia yeniä (3,047 miljardia dollaria) Semiconductors: 233,9 miljardia yeniä (2,016 miljardia dollaria) Components: 51,4 miljardia yeniä (443 miljoonaa dollaria) Pictures: 225,2 miljardia yeniä (1,941 miljardia dollaria) Music: 178,5 miljardia yeniä (1,539 miljardia dollaria) Financial Services: 319,1 miljardia yeniä (2,751 miljardia dollaria)
Sony Pictures Entertainment, johon kuuluu muun muassa:
Columbia Pictures Tri-Star Pictures Mandalay Entertainment (vähemmistöosakkaana) Phoenix Pictures (vähemmistöosakkaana) Sony Pictures Classics Columbia-Tri Star Home Video Metro-Goldwyn-Mayer (20 %) 2waytraffic
Sony Music Entertainment Columbia Records – populaarimusiikki Epic Records – populaarimusiikki Legacy Recordings – harvinaisuudet ja keräilykohteet Sony Classical – taidemusiikki Sony Nashville – country Sony Wonder – lasten ja koko perheen viihde
Moxley and Co. (12,5 %) Stéphane Béart (10,5 %) Japan Trustee Services Bank, Ltd. (Trust Account) (5,3 %) The Master Trust Bank of Japan, Ltd. (Trust Account) (4,2 %) The Chase Manhattan Bank N.A. London (3,6 %) State Street Bank and Trust Company (1,3 %) Sumitomo Mitsui Banking Corporation (0,9 %) The Bank of Tokyo-Mitsubishi, Ltd. (0,8 %) SEGA Schweizerische Effekten-Giro AG (0,8 %) Clearstream Banking S.A. (0,8 %) Nichido Fire and Marine Insurance Co., Ltd. (0,8 %)
Sony Mobile Communications Sony Xperia
Pelikonsolit: PlayStation PlayStation 2 PlayStation 3 PlayStation 4 PlayStation Portable PlayStation Vita Kuluttajarobotit: Aibo Televisiot: Trinitron WEGA Bravia LCD-televisiot Tietokoneet: SMC-70 VAIO CLIÉ Optinen media: Universal Media Disc LaserDisc MiniDisc Blu-ray Muistikortti: Memory Stick Digitaalivideokamerat: Sony DCR-PC330 Digitaalikamerat: Sony a300 Äänentoisto: Walkman Discman ATRAC -pakkaus Video: U-matic Betamax Betacam Betacam SP Sony Vegas
Sonyn kannettava MiniDisc-soitin. Sonyn ministereot MHC-RG222. Sonyn kamera F828. PlayStation 2. PlayStation 3.
Sony, Fuji ja Maxell saivat Euroopan komissiolta 75 miljoonan euron sakot videonauhojen kartellista 1999–2002. Sonyn sakkoja korotettiin kolmanneksella sen häirittyä tutkimuksia; Sonyn työntekijä kieltäytyi vastaamasta kuulusteluissa, ja toinen työntekijä silppusi asiakirjoja ratsian aikana.[5]
Sony Interactive Entertainment Sony Mobile Communications
. (in Finnish)
* Luokka:Seulonnan keskeiset artikkelit Luokka:Valokuvausalan tuotemerkit